इराक में बम विस्फोट से 25 मरे, 70 घायल  
बम विस्फोट में पुलिस मुख्यालय के विभिन्न हिस्से बुरी तरह क्षतिग्रस्त हो गए। मृतकों और घायलों में पुलिसकर्मियों की बड़ी संख्या है।
इराक के उत्तरी किरकुक शहर में गुरुवार को बम विस्फोट में 25 लोगों मारे गए, जबकि 70 घायल हो गए।  समाचार एजेंसी 'सिन्हुआ' के अनुसार, "हमारी हालिया रिपोर्ट बताती है कि किरकुक में हुए दो बम विस्फोटों में 25 लोग मारे गए, जबकि 70 घायल हो गए।"  पहला हमला सुबह पुलिस मुख्यालय के सामने हुआ जब पार्किंग में खड़ी एक कार में विस्फोट हो गया। इस बीच वहां बड़ी संख्या में इराकी सुरक्षा बल और लोगों की भीड़ एकत्र हो गई। लेकिन तुरंत एक और कार में विस्फोट हो गया, जिसमें बड़ी संख्या में लोग हताहत हुए।  बम विस्फोट में पुलिस मुख्यालय के विभिन्न हिस्से बुरी तरह क्षतिग्रस्त हो गए। मृतकों और घायलों में पुलिसकर्मियों की बड़ी संख्या है।  सूत्रों के अनुसार, "मरने वालों में पांच पुलिस अधिकारी हैं, जिनमें किरकुक पुलिस प्रमुख के सचिव मेजर इब्राइम हाजिम भी शामिल हैं।"